[{"text_idx": "#000001", "text": "MTU\u0308 Eesti MaaturismOtsi lehelt ettevo\u0303tetU\u0308hingu liikmed"}, {"text_idx": "#000004", "text": "Voose ku\u0308la, 90112, La\u0308a\u0308neranna vald, Pa\u0308rnumaa"}, {"text_idx": "#000006", "text": "Voosemetsa turismitalu on Matsalu RP keskuse ja Lihula ning Virtsu sadama la\u0308him majutus Risti\u2013Virtsu maanteel Virtsu la\u0308histel.\nPo\u0303lise ma\u0308nnimetsa veerel on koduselt turvaline, vaikne ja rahulik. Voosemetsa turismitalu sobib ha\u0308sti auto-, moto-, jalgratta-, jahi-, loodus-, linnu- jt turistidele ning to\u0308o\u0308- ja puhkuseso\u0303idul olevale rahvale, nii u\u0308ksikutele kui gruppidele, nii Saaremaale minnes kui tulles.\nKu\u0308laliste ka\u0308sutuses on kodumajutuse ruumid. Lisaks sellele kuuluvad kompleksi veel ka\u0308mpingumaja, kohad autokaravanidele ja telkimisplatsid. Olemas on grilli- ja spordiplatsid, va\u0308likamin ja varjualused. Voosemetsal on ka o\u0303lleko\u0308o\u0308k koos va\u0308ikse pruulikojaga.\nVoosemetsa saun: Ehtsalt ja lihtsalt eestimaine \u2013 puuku\u0308te, vihad, kuum leil. Saunamajas kaminatuba, terrassil suveko\u0308o\u0308k ja so\u0308o\u0308gikoht, u\u0308lal majutus.\nLisateenused: Ettetellimisel toitlustus, piknikukorv, o\u0308kotoit aiast ja metsast, giid, matkajuht, jalgrattad (4), pesumasin.\nAktiivne puhkus: Suvepa\u0308evad, seminarid, loodus-, paadi- ja kultuurimatkad, linnuvaatlus, orhideed, la\u0308hedal ratsutamine, koduloomapark."}, {"text_idx": "#000007", "text": "Majutus: Kokku 5 tuba, 13 kohta. Lisaks puhke- ja so\u0308o\u0308gituba, ko\u0308o\u0308k, kamin, 3 tualettruumi.\nKu\u0308laliste ka\u0308sutuses olevad kodumajutuse ruumid asuvad omaette korrusel (pererahvaga kokku ei puutu)."}, {"text_idx": "#000009", "text": "Voosemetsa puhkeku\u0308la valgustatud alal 20 elektriga karavanikohta, 50 telgikohta, ka\u0308mpingumaja (4 in), saunapealne tuba (6 in +), grillikoda, suveko\u0308o\u0308k, spordi- ja lo\u0303kkeplatsid, 4 DC, 4 dus\u030cs\u030ci."}, {"text_idx": "#000011", "text": "Eesti Muuseumraudtee Lavassaares on suurim kitsaro\u0308o\u0308pmelise raudtee muuseum Balti Riikides ja u\u0308ks suurimaid Euroopas, kus on eksponeeritud u\u0308le 65 veeremi. Esimene kitsaro\u0308o\u0308pmeline raudtee Eestis avati 5. oktoobril 1896 Pa\u0308rnu ja Valga vahel. Suvekuudel on ka\u0308igus muuseumirong ning vo\u0303imalik on korraldada piknik piknikurongis."}, {"text_idx": "#000013", "text": "Kurgja Talumuuseum asub maadel, mis kunagi kuulusid tuntud Eesti a\u0308rkamisaja tegelasele C. R. Jakobsonile. Algsed hooned on sa\u0308ilinud vo\u0303i taastatud jooniste ja\u0308rgi. Ko\u0303ik to\u0308o\u0308d talupidamises toimuvad ka ta\u0308na siin nii, nagu neid tehti esivanemate poolt u\u0308le saja aasta tagasi. Kurgja talumuuseumis ta\u0308histatakse rahvalikke ta\u0308htpa\u0308evi ja tutvustakse ku\u0308lalistele po\u0303llu- ja majapidamisto\u0308id 19.sajandist."}, {"text_idx": "#000014", "text": "Nigula Looduskaitseala ho\u0303lmab 6400 ha ulatuses puutumatuid soid, metsi ning niite. Loodusega tutvumiseks on ku\u0308lastajate tarbeks ettevalmistatud mitmeid matkarajad ning vaatetornid, millest unikaalsemaid on Kubaru lehmatorn, kust huvilistel on vo\u0303imalik vaadelda Eesti maato\u0303ugu veiseid."}, {"text_idx": "#000015", "text": "Pa\u0308rnu linn on ko\u0303rgelt hinnatud puhkusepaik, kuurort ning arvestatav kultuurilinn. Varjulised pargid, kaunis liivarand ja heal tasemel so\u0308o\u0308gikohad, tervisekeskused ning peopaigad pakuvad vo\u0303imalusi \u201cpatareide laadimiseks\u201d nii perepuhkuse pidajale kui seikluste otsijale. Kunsti- ning kultuurihuvilistele pakuvad aastaringseid elamusi arvukad kunstigaleriid, na\u0308itused, Uue Kunsti Muuseum, Endla teater ja Kontserdimaja. Maarja-Magdaleena Gildi () to\u0308o\u0308kodades on ku\u0308lastajatel endil vo\u0303imalus ka\u0308tt proovida erinevates kunsti- ja ka\u0308sito\u0308o\u0308 tehnikates. Lastele on suurimaks magnetiks veekeskus ning suvel kindlasti kaunis ja atraktsioonide rikas rand ja rannapark. Avastamisro\u0303o\u0303mu pakub Minizoo oma madude ja teiste kahepaiksetega.\nPa\u0308rnu vallika\u0308a\u0308r koos sinna disainitud linnamakettidega ja - kaartidega, oma Venuse bastionis asuva sepikojaga ja huvitavate skulptuuridega raamatukogu ees on huvitav nii ta\u0308iskasvanutele kui ka lastele."}, {"text_idx": "#000016", "text": "Pa\u0308rnu-Ikla puhkeala ta\u0308histavaks ma\u0308rguso\u0303naks on rannikupuhkus. Siin on kaunid rannad, vaheldusrikkad metsad ja avastamisro\u0303o\u0303mu pakkuvad rabad. Loodushuvilistele on ettevalmistatud matkarajad Laiksaare lammimetsa, Rae ja\u0308rve a\u0308a\u0308rde ning Kabli rannikule, kus lisaks rannikuloodusele saab la\u0308hemat tutvust teha Kabli linnujaama tegevuse ning Kabli RMK looduskeskusega. Pa\u0308rnu-Ikla puhkealale ja\u0308a\u0308b ka va\u0308ga mitmekesise loodusmaastikuga Luitemaa Looduskaitseala ho\u0303lmates nii rannaniite, soid ja rabasid, luitema\u0308nnikuid ning metsi. Kaitseala on oma nime saanud siinsete rannaluidete ja\u0308rgi, mille suurimad vormid paiknevad Rannametsas ja ulatuvad kuni 30 m u\u0308le merepinna, olles Baltimaade ko\u0303rgeimad. Kahe luidete vo\u0308o\u0308ndi vahele ja\u0308a\u0308b Tolkuse raba. Via Baltica a\u0308a\u0308res asuva parkimisplatsi juurest algab 1,5 km o\u0303pperada, mille u\u0308ks haru viib Tornima\u0308e nimelisele luiteharjale, pakkudes meeliko\u0308itvat vaadet rabamaastikule, ning teine Tolkuse raba suurima laukani. Kaitseala luitemetsad ning rabad pakuvad suurt ro\u0303o\u0303mu ka marja- ja seenekorjajatele. Kaitseala rannaniitude ehk rannakarjamaadega saab la\u0308hemat tutvust teha Pulgojal, kuhu alla randa suunab vastav viit ning u\u0308mbruse nautimiseks on pu\u0308stitatud vaatlustorn. Taolisi vaatlustorne on siinsetele rannaniitudele loodud veel mitmeid. Piirkonna rannaniidud oma rikkaliku linnustiku ja taimestikuga on pa\u0308lvinud rahvusvahelist ta\u0308helepanu ning nu\u0308u\u0308dseks on need taasasustatud ka kariloomadega."}, {"text_idx": "#000017", "text": "Soomaa rahvuspark on 39 640 hektarit (sellest Pa\u0308rnumaal 7092 ha) soid, rabasid, u\u0308rgmetsi ja jo\u0303gesid. Lisaks matkamisele, saad kanuuga so\u0303ites vo\u0303i hobumatkal la\u0308hikontakte metsiku ja puutumatu loodusega. Piirkond on Po\u0303hja-Euroopas ainulaadne oma regulaarsete kevadiste u\u0308leujutuste poolest. Enne kaitsealal matkamist on soovitatav la\u0308bi astuda rahvuspargi ku\u0308lastuskeskusest, kust saad infot matkaradade ja puhkamisvo\u0303imaluste kohta.\nRahvuspark on rahvusvahelise po\u0303lislooduse vo\u0303rgustiku PAN-park liige."}, {"text_idx": "#000020", "text": "To\u0303stamaa mo\u0303is on oma ja\u0308relklassitsistliku ilme saanud 1876-1877 aastatel toimunud u\u0308mberehituste ka\u0308igus. Maja vanimas osas on sa\u0308ilinud mantelkorstnaalune ruum ning mo\u0303isa uhkuseks on lae- ja seinamaalingud. Mo\u0303isakompleksi kuuluvad lisaks peahoonele veel tall, kutsarimaja, peahoone portikus, kasvuhoone varemed, ait-kuivati, tuuleveski ja tall. Mo\u0303isa u\u0308mbritseb park, mis rajati XIX sajandi teisel poolel. To\u0303stamaa mo\u0303isas on su\u0308ndinud silmapaistev teadlane Aleksander Stael von Holstein (1.01.1877 - 16.03.1937), kes oli sanskriti keelte professor ja kateedrijuhataja Pekingi U\u0308likoolis. 1921. aastast alates on mo\u0303isahoones tegutsenud kool. Vo\u0303imalik on tellida mo\u0303isa-ekskursioone"}, {"text_idx": "#000021", "text": "Eesti toidu- ja joogitootjate andmebaasiga liitumine"}]